Niloter

Niloter eller nilotiske folk viser til beslektede etniske grupper som hovedsakelig er bosatt i Nildalen, regionen rundt de store afrikanske innsjøene (Sør-Sudan, Uganda, Kenya, og nordlige Tanzania), og sørvestlige Etiopia, og som snakker nilotisk, et nilosahariske språk. Disse omfatter kalenjin, luo, dinka, nuer, shilluk, ateker og maa-talende folk som alle er sammensatte grupper av flere etniske grupper.«Nilotic» , The American Heritage Dictionary of the English Language, 4. utg.

Nilotene utgjør flertallet av befolkningen i Sør-Sudan, et land som er antatt å være deres opprinnelige område for utbredelse. I dag utgjør de også den nest største gruppen av folk som er bosatt i området rundt de store afrikanske innsjøene, nest etter bantufolket, og med betydelige tilstedeværelse også i sørvestlige Etiopia.Okoth, A. & Ndaloh, A.: Peak Revision K.C.P.E. Social Studies, (East African Publishers), s. 113. De fleste niloter praktiserer pastoralt jordbruk, og mange er også kjent for en tradisjon med å krøtterityveri. Som med bantufolkene har nilotene gjennom samhandling tilpasset seg mange skikker fra de omliggende sørkusjittiske folkegrupper. Det innebærer en form for alderssystem i den sosiale organiseringen, omskjæring og språklige betegnelser.Collins, Robert O. (2006): The southern Sudan in historical perspective, Transaction Publishers, s. 9-10.

 Navnet 
Begrepene «nilotisk» og «niloter» ble tidligere benyttet som en etnisk underklassifisering basert på antropologiske observasjoner av særskilte fysiske morfologiske trekk hos mange nilotisktalende folk. Disse oppfatningene ble oppgitt av samfunnsvitenskapen på senere 1900-tallet,Kidd, Colin (2006): The Forging of Races. Race and Scripture in the Protestant Atlantic World, 1600–2000, University of Glasgow, ISBN 9780521797290
men har innen befolkningsgenetikken igjen funnet anvendelse.Tishkoff, Sarah A. et al. (2009): «The Genetic Structure and History of Africans and African Americans» i: Science 22. mai 2009, Vol. 324, no. 5930, s. 1035-1044. Sammendrag

Disse begrepene er i dag først og fremst benyttet for å skille nilotiske folk fra deres etniske naboer, særskilt bantufolk, basert på etnisk-lingvistiske tilknytninger. Etymologisk er begrepet nilotisk og niloter avledet fra Nildalen, særskilt øvre Nilen og dens sideelver hvor de fleste nilotiske folkene bor.«Nilot» i: Encyclopædia Britannica

Noter

Kategori:Etniske grupper i Sudan
Kategori:Etniske grupper i Sør-Sudan
Kategori:Etniske grupper i Uganda
Kategori:Etniske grupper i Kenya
Kategori:Etniske grupper i Tanzania